钦定古今图书集成/明伦汇编/闺媛典/第306卷 > 皇清三十九 > 张缙母杨氏
## 钦定古今图书集成/明伦汇编/闺媛典/第306卷 > 皇清三十九 > 张缙母杨氏

按《德安府志》：“杨氏，安陆张缙母。年二十六，夫亡，矢志无二，躬丝枲以勤家，篝灯画荻，午夜不倦，苦节三十六年。年六十二卒。”

===杨自若妻李氏===

按《德安府志》：“李氏，安陆杨自若妻。年二十四，夫亡，子宪甫数月，翁姑老，家徒壁立，咸强改适。李誓以死守，百计供甘旨无缺。姑病痈，势且不起，李口吮之乃愈。年六十三终。宪为诸生。”